રોક કલાઇમ્બીંગ : પર્વતારોહક કુદરતી રોક (ખડક) પર ભૌગોલીક રીતે તેની ફોર્મેશન મુજબ રોક કલાઇમ્બીંગ કરવાનું પસંદ કરતો હોય છે. ગુજરાતમાં તેમજ ભારતમાં સૌથી વધુ અગ્નિકૃત ખડકો જોવા મળે છે અને તેનું આરોહણ કરવું પર્વતારોહક પાસે ખુબ જ સેફ અને સમતુલીત હોય છે. તેમાં અલગ-અલગ ફોર્મેશન જેવી કે (૧) ગ્લેશીશ ફોર્મેશન (ર) સ્લેબ ફોર્મેશન (૩) વોલ ફોર્મેશન (૪) ઓવર હેન્ગ ફોર્મેશન (પ) ચીમની ફોર્મેશન જોવા મળે છે. પર્વતારોહક ઋતુ મુજબ ફોર્મેશન મુજબ તેને ચડવાની પધ્ધતીનો ઉપયોગ કરી કલાઇમ્બીંગ કરી આરોહણ કરતો હોય છે. નાની-નાની ગ્રીપ, હેર લાઇન ફ્રેક, ફિંગર ફેંક, જામીંગ ટેકનીકસ, હેન્ડ જમીંગ, ફુટ જામીંગ, પાવર કલાઇમ્બીંગ જેવી વિવિધ પધ્ધતીઓનો ઉપયોગ કરવામાં આવે છે. પર્વતારોહક માટે અગ્નિકૃત ખડકમાં કલાઇમ્બીંગ કરતી વખતે પોતાના શરીરની ખુબ જ એનર્જી વપરાય છે.